
JUDEȚUL TIMIȘ
CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA
DIRECȚIA DE INVESTIȚII ȘI MENTENANȚĂ UNITĂȚI  SANITARE  ȘI UNITĂȚI  DE ÎNVĂȚĂMÂNT 

Compartiment administrare clădiri, terenuri unități  de învățământ și unități  sanitare                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

          Nr.ASMT2023-1584/23.06.2023
RAPORT DE SPECIALITATE
privind  atribuirea în folosinţă  gratuită  a  imobilului cu destinaţia de şcoală,  situat în Timişoara  str. Aluniş nr. 36 ,  înscris în CF nr. 428824Timișoara   către Liceul Teoretic „Grigore Moisil”, în vederea desfăşurării activităţii de învăţământ, pe o perioadă de 5 ani
     Având în vedere Referatul de aprobare cu nr. ASMT2023-1585/23.06.2023 al Primarului Municipiului Timişoara şi Proiectul de hotărâre privind  atribuirea în folosinţă  gratuită  a  imobilului cu destinaţia de şcoală,  situat în Timişoara  str. Aluniş nr. 36, înscris în CF nr. 428824Timișoara , către Liceul Teoretic „Grigore Moisil”, în vederea desfăşurării activităţii de învăţământ, pe o perioadă de 5 ani.  
       Facem următoarele precizări:

      Imobilul din str. Aluniş nr 36   face parte din domeniul public  al Municipiului Timişoara a funcţionat Grădiniţa PP  nr.1.   Activitatea Grădiniţei  PP  nr.1 a fost mutată  în imobilul   din str. Aluniş  nr.41 A, care a rămas disponibil  după  comasarea Şcolii  gimnaziale nr. 14  cu Şcoala  gimnazială nr. 25,  astfel imobilul   din str.  str. Aluniş nr 36   a rămas disponibil. 

      La momentul de față  construcțiile și terenurile unde își  desfășoară activitatea unitățile de învățământ preuniversitar de stat, aflate în domeniul public al Municipiului au  trecut în administrarea Administrației pentru Sănătate și Educație a Municipiului Timișoara, în baza  HCL nr. 182/09.05.2023.

       În anul 2018 Liceul Teoretic „Grigore Moisil” a  solicitat suplimentarea spaţiului necesar  desfăşurării programului şcolar, prin alocarea clădirilor  din str. Aluniş nr. 36. Consiliul de Administraţie al Inspectoratului Şcolar Judeţean Timiş prin Hotărârea nr. 84/15.03.2018  a aprobat atribuirea imobilului mai sus menţionat către Liceul Teoretic „Grigore Moisil”.

       Prin HCLMT nr. 355/06.07.2018 imobilul din str. Aluniş nr 36,  înscris în CF nr. 428824 Timişoara cu nr. top 1301/633, 1302/633/1, 1303/633/1 a fost a  fost  atribuit în folosinţă  gratuită către Liceul Teoretic „Grigore Moisil”, în vederea desfăşurării activităţii de învăţământ pe o perioadă de 5 de ani.

      Contractul de  comodat nr. 2/06.07.2018 încheiat în baza HCLMT nr. 355/06.07.2018  expiră la data de  06.07.2023, fapt pentru care prin adresa cu nr. MTM2023-009248/19.06.2023,  înregistrată la Administrația pentru Sănătate și Educație a Municipiului Timișoara cu nr. ASEMT2023 - 1542 din 21.06.2023 Consiliul  de administrație  al Liceului Teoretic “Grigore Moisil” a solicitat atribuirea în continuare a imobilului cu destinaţia de şcoală,  situat în Timişoara  str. Aluniş nr. 36  pentru desfășurarea activităților didactice ale claselor pregătitoare.
       Pentru asigurarea continuități activităților didactice ale Liceului Teoretic “Grigore Moisil” se impune promovarea unui proiect  de hotărâre  privind  atribuirea în folosinţă   gratuită   imobilului din  str. Aluniş nr. 36.
        Atribuirea  în folosinţă   gratuită  pe o perioadă de 5 ani  a  imobilului cu destinaţia de şcoală,  situat în Timişoara  str. Aluniş nr. 36 , către Liceul Teoretic „Grigore Moisil” în vederea desfăşurării activităţii de învăţământ,   realizează în conformitate cu următoarele prevederi legale:

     -Legea nr.1/2011 a educaţiei naţionale, 

· art.20, alin.1): autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea;
· Ordonanţa de Urgenţă a Guvernului nr. 57/2019 privind codul administrativ-  108 ,lit d) art. 129 alin. (2) lit.c  și  d),   alin 6  lit a), alin 7 lit a),  art 287, 297 și art  349-353
· Codul Civil- art. 866, 874, 875 și 2146.

      Având în vedere cele prezentate mai sus, apreciem că proiectul  de de hotărare privind  atribuirea în folosinţă  gratuită  a  imobilului cu destinaţia de şcoală,  situat în Timişoara  str. Aluniş nr. 36, înscris în CF nr. 428824Timișoara , către Liceul Teoretic „Grigore Moisil”, în vederea desfăşurării activităţii de învăţământ, pe o perioadă de 5 ani, îndeplineşte condiţiile pentru a fi supus dezbaterii şi aprobării plenului Consiliului Local.

